Pasiūlymas EUROPOS PARLAMENTO IR TARYBOS REGLAMENTAS dėl Tarybos reglamente (EB) Nr. 73/2009 numatytų tiesioginių išmokų koregavimo koeficiento, taikytino 2014 kalendoriniais metais, nustatymo /* COM/2014/0175 final - 2014/0097 (COD) */





AIŠKINAMASIS MEMORANDUMAS 1. PASIŪLYMO APLINKYBĖS Sutartimi dėl Europos Sąjungos veikimo nustatoma pagrindinė Sąjungos teikiamo finansavimo taisyklė – Sąjungos metinis biudžetas privalo atitikti daugiametę finansinę programą (DFP). Siekiant remti žemės ūkio sektorių kilus didelėms krizėms, kurios daro poveikį žemės ūkio produktų gamybai ar paskirstymui, kiekvienų metų pradžioje, naudojantis 2013 m. gruodžio 17 d. Europos Parlamento ir Tarybos reglamento (ES) Nr. 1306/2013 dėl bendros žemės ūkio politikos finansavimo, valdymo ir stebėsenos[1] 26 straipsnyje nustatytu finansinės drausmės mechanizmu sumažinus tiesiogines išmokas, turėtų būti sudarytas žemės ūkio sektoriaus krizių rezervas. To reglamento 25 straipsnyje nustatyta, kad bendra žemės ūkio sektoriaus krizių rezervo suma yra 2 800 mln. EUR, iš kurios 2014–2020 m. kasmet skiriama po 400 mln. EUR (2011 m. kainomis), ir kuri įtraukiama į Daugiametės finansinės programos 2 išlaidų kategoriją. Į Komisijos 2015 m. biudžeto projektą reikia įtraukti 433 mln. EUR rezervo sumą (dabartinėmis kainomis), kuri gaunama sumažinus 2009 m. sausio 19 d. Tarybos reglamento (EB) Nr. 73/2009, nustatančio bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatančio tam tikras paramos schemas ūkininkams[2], I priede išvardytas tiesiogines išmokas. Be to, siekiant užtikrinti, kad finansavimo sumos pagal bendrą žemės ūkio politiką (BŽŪP) atitiktų 2 išlaidų kategorijos su rinka susijusių išlaidų ir tiesioginių išmokų tarpinę metinę viršutinę ribą, nustatytą 2013 m. gruodžio 2 d. Tarybos reglamentu (ES, EURATOMAS) Nr. 1311/2013, kuriuo nustatoma 2014–2020 m. daugiametė finansinė programa[3], finansinės drausmės mechanizmas turi būti taikomas tada, kai iš tiesioginių išmokų ir su rinka susijusių išlaidų prognozių, atsižvelgiant į lėšų pervedimus tarp Europos žemės ūkio garantijų fondo (EŽŪGF) ir Europos žemės ūkio fondo kaimo plėtrai (EŽŪFKP), matyti, kad daugiametės finansinės programos 2 išlaidų kategorijos tarpinė metinė viršutinė riba bus viršyta. Šį EŽŪGF išlaidoms 2015 m. skiriamą grynąjį likutį nustatys Komisija, priimdama įgyvendinimo reglamentą pagal Reglamento (ES) Nr. 1306/2013 16 straipsnį, kai bus priimamas Komisijos deleguotasis reglamentas, kuriuo iš dalies keičiami Reglamento (EB) Nr. 73/2009, Reglamento (ES) Nr. 1305/2013 ir Reglamento (ES) Nr. 1307/2013 finansiniai priedai. Rengiant 2015 m. biudžeto projektą, iš pirmųjų tiesioginių išmokų ir su rinka susijusių išlaidų biudžetinių įverčių buvo matyti, kad po lėšų pervedimų tarp EŽŪGF ir EŽŪFKP[4] 2015 finansinių metų 2 išlaidų kategorijos tarpinė viršutinė riba greičiausiai nebus viršyta, todėl finansinės drausmės mechanizmo taikyti nereikia. Remdamasi tuo, kas pirmiau išdėstyta, Komisija pateikia pasiūlymą nustatyti 2014 kalendorinių metų tiesioginių išmokų koregavimo koeficientą; šį pasiūlymą pagal Reglamento (ES) Nr. 1306/2013 26 straipsnio 3 dalį iki 2014 m. birželio 30 d. turi patvirtinti Europos Parlamentas ir Taryba. Jei šis koregavimo koeficientas nebus nustatytas iki 2014 m. birželio 30 d., remdamasi tuo pačiu straipsniu koeficientą nustatys Komisija. 2. KONSULTACIJŲ SU SUINTERESUOTOSIOMIS ŠALIMIS IR POVEIKIO VERTINIMO REZULTATAI Šiuo pasiūlymu įgyvendinamos taisyklės, nustatytos Reglamento (ES) Nr. 1306/2013 26 straipsnyje ir Reglamento (ES) Nr. 1307/2013 8 straipsnyje. Išankstinių konsultacijų su suinteresuotosiomis šalimis ir poveikio vertinimo neprireikė. 3. TEISINIAI PASIŪLYMO ASPEKTAI Šiuo pasiūlymu 2014 kalendoriniams metams nustatomas procentinis pagal finansinės drausmės mechanizmą taikomas koregavimo koeficientas.. Atsižvelgiant į tai, kad valstybės narės turi galimybę išmokas ūkininkams mokėti ir pasibaigus reglamentuotam tiesioginių išmokų mokėjimo laikotarpiui, ir į tai, kad pagal finansinės drausmės mechanizmą taikomas koregavimo koeficientas skirtingais kalendoriniais metais būna nevienodas, ūkininkams mokėtinoms tiesioginių išmokų sumoms finansinės drausmės mechanizmas neturėtų daryti skirtingo poveikio priklausomai nuo to, kada valstybės narės ūkininkams išmoka tas išmokas. Todėl, siekiant užtikrinti vienodas sąlygas visiems ūkininkams, koregavimo koeficientas turėtų būti taikomas tiesioginių išmokų sumoms, išmokėtinoms ūkininkams už paramos paraiškas, pateiktas tik 2014 kalendoriniais metais, nepriklausomai nuo to, kada išmoka ūkininkui bus faktiškai išmokėta. 2013 m. gruodžio 17 d. Europos Parlamento ir Tarybos reglamento (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės[5], 8 straipsnio 1 dalyje nustatyta, kad tiesioginių išmokų koregavimo koeficientas taikomas tik tiesioginėms išmokoms, viršijančioms 2 000 EUR. 2014 kalendoriniais metais tiesioginės išmokos laipsniškai pradedamos mokėti Bulgarijoje, Rumunijoje ir Kroatijoje. Todėl šiose valstybėse narėse finansinės drausmės mechanizmas nebus taikomas. 4. POVEIKIS BIUDŽETUI Pagal finansinės drausmės mechanizmą taikomas koregavimo koeficientas apskaičiuojamas rengiant 2015 m. biudžeto projektą. Numatoma, kad į Komisijos 2015 m. biudžeto projektą bus įtraukta 433 mln. EUR žemės ūkio sektoriaus krizių rezervo suma dabartinėmis kainomis. Iš pirmųjų tiesioginių išmokų ir su rinka susijusių išlaidų biudžeto asignavimų įverčių buvo matyti, kad po lėšų pervedimų tarp EŽŪGF ir EŽŪFKP 2015 finansinių metų EŽŪGF tarpinė viršutinė riba greičiausiai nebus viršyta. Šiam skaičiavimui naudojamas EŽŪGF išlaidoms 2015 m. skiriamas grynasis likutis sudaro 44 190 mln. EUR. Taigi pritaikius finansinę drausmę išlaidų suma iš viso sumažės 433 mln. EUR. Pagal finansinės drausmės mechanizmą taikomo koregavimo koeficiento procentinis dydis yra 1,301951 %. Šis dydis apskaičiuotas atsižvelgiant į tai, kad jis turi būti taikomas tik 2 000 EUR viršijančioms sumoms ir ne visose valstybėse narėse. Pritaikius šį koregavimo koeficientą sumažės tiesioginių išmokų sumos biudžeto eilutėse, kuriose nurodomos išlaidos, susijusios su ūkininkų pateiktomis paramos paraiškomis už 2014 kalendorinius metus (2015 finansinius metus). 5. NEPRIVALOMI ELEMENTAI Be šiuo reglamentu numatytos teisės nustatyti koregavimo koeficientą, Reglamento (ES) Nr. 1306/2013 26 straipsnio 4 dalimi Komisijai suteikiama galimybė remiantis nauja gauta informacija priimti įgyvendinimo aktus, kuriais šis koeficientas būtų patikslintas. 2014 m. spalio mėn., rengdama 2015 m. biudžeto projekto taisomąjį raštą, Komisija peržiūrės savo tiesioginių išmokų ir su rinka susijusių išlaidų prognozes ir prireikus iki 2014 m. gruodžio 1 d. patvirtins patikslintą koregavimo koeficientą. 2014/0097 (COD) Pasiūlymas EUROPOS PARLAMENTO IR TARYBOS REGLAMENTAS dėl Tarybos reglamente (EB) Nr. 73/2009 numatytų tiesioginių išmokų koregavimo koeficiento, taikytino 2014 kalendoriniais metais, nustatymo EUROPOS PARLAMENTAS IR EUROPOS SĄJUNGOS TARYBA, atsižvelgdami į Sutartį dėl Europos Sąjungos veikimo, ypač į jos 43 straipsnio 2 dalį, atsižvelgdami į Europos Komisijos pasiūlymą, teisėkūros procedūra priimamo akto projektą perdavus nacionaliniams parlamentams, atsižvelgdami į Europos ekonomikos ir socialinių reikalų komiteto nuomonę[6], atsižvelgdami į Regionų komiteto nuomonę[7], laikydamiesi įprastos teisėkūros procedūros, kadangi: (1) Europos Parlamento ir Tarybos reglamento (ES) Nr. 1306/2013[8] 25 straipsnyje nustatyta, kad rezervas, iš kurio teikiama papildoma parama žemės ūkio sektoriui kilus didelėms krizėms, kurios daro poveikį žemės ūkio produktų gamybai ar paskirstymui, sudaromas kiekvienų metų pradžioje, naudojantis to reglamento 26 straipsnyje nurodytu finansinės drausmės mechanizmu sumažinus tiesiogines išmokas; (2) Reglamento (ES) Nr. 1306/2013 26 straipsnio 1 dalyje nustatyta, kad siekiant užtikrinti, jog būtų laikomasi Tarybos reglamente (ES, Euratomas) Nr. 1311/2013[9] nustatytų su rinka susijusių išlaidų finansavimo ir tiesioginių išmokų metinių viršutinių ribų, tuo atveju, kai pagal tą tarpinę viršutinę ribą finansuojamų priemonių finansavimo atitinkamais finansiniais metais prognozės rodo, kad taikytinos metinės viršutinės ribos bus viršytos, nustatomas tiesioginių išmokų koregavimo koeficientas; (3) numatoma, kad į Komisijos 2015 m. biudžeto projektą bus įtraukta 433 mln. EUR žemės ūkio sektoriaus krizių rezervo suma dabartinėmis kainomis. Siekiant padengti šią sumą, Tarybos reglamento (EB) Nr. 73/2009[10] I priede išvardytoms tiesioginėms išmokoms 2014 kalendoriniais metais turi būti taikomas finansinės drausmės mechanizmas; (4) iš tiesioginių išmokų ir su rinka susijusių išlaidų, kurios bus nustatytos rengiant 2015 m. biudžeto projektą, prognozės matyti, kad nėra poreikio toliau taikyti finansinės drausmės mechanizmo; (5) remdamasi Reglamento (ES) Nr. 1306/2013 26 straipsnio 2 dalimi Komisija Europos Parlamentui ir Tarybai turi pateikti pasiūlymą dėl koregavimo koeficiento ne vėliau kaip tų kalendorinių metų, kuriais tas koregavimo koeficientas taikomas, kovo 31 d.; (6) paprastai ūkininkui, pateikusiam paraišką gauti tiesiogines išmokas už vienus kalendorinius metus (N) parama išmokama per nustatytą finansinių metų (N+1) mokėjimo laikotarpį. Tačiau valstybės narės turi galimybę, laikydamosi tam tikrų apribojimų, išmokas ūkininkams mokėti vėliau, pasibaigus mokėjimo laikotarpiui, be jokių terminų. Tokie pavėluoti mokėjimai gali būti atlikti kitais finansiniais metais. Kai finansinės drausmės mechanizmas taikomas konkretiems kalendoriniams metams, koregavimo koeficientas neturėtų būti taikomas išmokoms, dėl kurių paramos paraiškos buvo pateiktos kitais kalendoriniais metais nei tie, kuriais taikomas finansinės drausmės mechanizmas. Todėl siekiant užtikrinti vienodas sąlygas ūkininkams, derėtų numatyti, kad koregavimo koeficientas turėtų būti taikomas išmokoms, dėl kurių paramos paraiškos buvo pateiktos tais kalendoriniais metais, kuriais taikomas finansinės drausmės mechanizmas, nepriklausomai nuo to, kada parama išmokama ūkininkams; (7) Europos Parlamento ir Tarybos reglamento (ES) Nr. 1307/2013[11] 8 straipsnio 1 dalyje nustatyta, kad pagal Reglamento (ES) Nr. 1306/2013 26 straipsnį nustatytas koregavimo koeficientas taikomas tik 2000 EUR viršijančioms tiesioginėms išmokoms, kurios turi būti skiriamos ūkininkams atitinkamais kalendoriniais metais. Be to, Reglamento (ES) Nr. 1307/2013 8 straipsnio 2 dalyje nustatyta, kad dėl laipsniško tiesioginių išmokų įvedimo koregavimo koeficientas Bulgarijai ir Rumunijai taikomas tik nuo 2016 m. sausio 1 d., o Kroatijai – nuo 2022 m. sausio 1 d. Todėl koregavimo koeficientas, kuris bus nustatytas šiuo reglamentu, neturėtų būti taikomas šių valstybių narių ūkininkams skiriamoms išmokoms, PRIĖMĖ ŠĮ REGLAMENTĄ: 1 straipsnis 1. Taikant Reglamento (ES) Nr. 1306/2013 25 ir 26 straipsniuose numatytą koregavimą ir laikantis Reglamento (ES) Nr. 1307/2013 8 straipsnio 1 dalies, Reglamento (EB) Nr. 73/2009 2 straipsnio d punkte apibrėžtų išmokų, skiriamų ūkininkams pagal paramos paraiškas, pateiktas už 2014 kalendorinius metus, sumos, viršijančios 2 000 EUR, mažinamos 1,301951 %. 2. 1 dalyje nustatytas sumažinimas netaikomas Bulgarijai, Rumunijai ir Kroatijai. 2 straipsnis Šis reglamentas įsigalioja septintą dieną po jo paskelbimo Europos Sąjungos oficialiajame leidinyje. Šis reglamentas privalomas visas ir tiesiogiai taikomas visose valstybėse narėse. Priimta Briuselyje Europos Parlamento vardu Tarybos vardu Pirmininkas Pirmininkas FINANSINĖ PAŽYMA || FS/14/xxxxxxxxxx 6.15.2014.1 || DATA: 2014 m. kovo 7 d. 1. || BIUDŽETO IŠLAIDŲ KATEGORIJA: Žr. biudžeto prognozę po finansinės drausmės mechanizmo taikymo pagal punktus: 05 03 01 01 (Bendrosios išmokos schema, BIS) 05 03 01 02 (Vienkartinių išmokų už plotą schema, VIPS) 05 03 01 03 (Atskiros išmokos už cukrų) 05 03 01 04 (Atskira išmoka už vaisius ir daržoves) 05 03 01 05 (Specialioji parama (68 straipsnis) – Atsietoji tiesioginė pagalba) 05 03 01 06 (Atskira išmoka už minkštuosius vaisius) 05 03 01 07 (Perskirstymo išmoka) 05 03 02 06 (Priemokos už karves žindenes) 05 03 02 07 (Papildomos nacionalinės priemokos už karves žindenes) 05 03 02 13 (Priemokos už avis ir ožkas) 05 03 02 14 (Papildomos priemokos už avis ir ožkas) 05 03 02 28 (Pagalba už šilkaverpius) 05 03 02 40 (Pagalba už plotą: medvilnė) 05 03 02 44 (Specialioji parama (68 straipsnis) – Susietoji tiesioginė pagalba) 05 03 02 50 (POSEI – Europos Sąjungos paramos programos) 05 03 02 52 (POSEI – Egėjo salos) 05 03 10 (Žemės ūkio sektoriaus krizių rezervas) || ASIGNAVIMAI: mln. EUR 29 932,0 7 898,0 282,0 12,0 511,0 12,0 p. m. 884,0 49,0 22,0 7,0 0,5 239,0 1 447,0 420,0 0,2 433,0 2. || PAVADINIMAS Pasiūlymas EUROPOS PARLAMENTO IR TARYBOS REGLAMENTAS dėl Tarybos reglamente (EB) Nr. 73/2009 numatytų tiesioginių išmokų koregavimo koeficiento, taikytino 2014 kalendoriniais metais, nustatymo 3. || TEISINIS PAGRINDAS Sutarties dėl Europos Sąjungos veikimo 43 straipsnio 2 dalis 4. || TIKSLAI Šiuo reglamentu nustatomas pagal finansinės drausmės mechanizmą taikomas koregavimo koeficientas, taikytinas tiesioginių išmokų, skiriamų ūkininkams pagal paramos paraiškas, pateiktas už 2014 kalendorinius metus, sumoms, viršijančioms 2 000 EUR. 5. || FINANSINIS POVEIKIS || 12 MĖN. LAIKOTARPIS (mln. EUR) || EINAMIEJI FINANSINIAI METAI 2014 m. (mln. EUR) || ATEINANTYS FINANSINIAI METAI 2015 m. (mln. EUR) 5.0 || IŠLAIDOS – ES BIUDŽETO (GRĄŽINAMOSIOS IŠMOKOS IR (ARBA) INTERVENCIJOS) – NACIONALINIO BIUDŽETO – KITA || – 433,0 + 433,0 || Netaikoma || – 433,0 433,0 5.1 || ĮPLAUKOS – ES NUOSAVIEJI IŠTEKLIAI (MOKESČIAI IR (ARBA) MUITAI) – NACIONALINĖS || || || || || 2015 m. || 2016 m. || 2017 m. || 2018 m. 5.0.1 || NUMATOMOS IŠLAIDOS || || || || 5.1.1 || NUMATOMOS ĮPLAUKOS || || || || 5.2 || APSKAIČIAVIMO METODAS Žr. pastabas 6.0 || AR PROJEKTAS GALI BŪTI FINANSUOJAMAS IŠ ASIGNAVIMŲ, ĮRAŠYTŲ Į ATITINKAMĄ EINAMOJO BIUDŽETO SKYRIŲ? || Netaikoma 6.1 || AR PROJEKTAS GALI BŪTI FINANSUOJAMAS PERVEDANT LĖŠAS IŠ VIENO EINAMOJO BIUDŽETO SKYRIAUS Į KITĄ? || Netaikoma 6.2 || AR REIKĖS PAPILDOMO BIUDŽETO? || NE 6.3 || AR ASIGNAVIMUS REIKĖS ĮTRAUKTI Į BŪSIMUS BIUDŽETUS? || NE PASTABOS Pagal finansinės drausmės mechanizmą taikomas koregavimo koeficientas apskaičiuojamas rengiant 2015 m. biudžeto projektą. Numatoma, kad į Komisijos 2015 m. biudžeto projektą bus įtraukta 433 mln. EUR žemės ūkio sektoriaus krizių rezervo suma dabartinėmis kainomis. Remiantis pirmųjų tiesioginių išmokų ir su rinka susijusių išlaidų biudžeto asignavimų įverčiais manoma, kad po lėšų pervedimų tarp EŽŪGF ir EŽŪFKP 2015 finansinių metų EŽŪGF tarpinė viršutinė riba greičiausiai nebus viršyta. Taigi pritaikius finansinės drausmės mechanizmą išlaidų suma iš viso sumažės 433 mln. EUR. Pagal finansinės drausmės mechanizmą taikomo koregavimo koeficiento procentinis dydis yra 1,301951 %. Šis dydis apskaičiuotas atskirai kiekvienai valstybei narei, išskyrus Bulgariją, Rumuniją ir Kroatiją, atsižvelgiant į tai, kad jis turi būti taikomas tik 2 000 EUR viršijančioms sumoms. Kadangi 2014 kalendoriniais metais Bulgarijoje, Rumunijoje ir Kroatijoje tiesioginės išmokos pradedamos mokėti palaipsniui, joms finansinės drausmės mechanizmas nebus taikomas. Pritaikius šį koregavimo koeficientą sumažės tiesioginių išmokų sumos biudžeto eilutėse, kuriose nurodomos išlaidos, susijusios su ūkininkų pateiktomis paramos paraiškomis už 2014 kalendorinius metus (2015 finansinius metus). Taikant finansinės drausmės mechanizmą apskaičiuota sumažinimo suma pagal biudžeto punktus: mln. EUR 05 03 01 01 (Bendrosios išmokos schema, BIS) 05 03 01 02 (Vienkartinių išmokų už plotą schema, VIPS) 05 03 01 03 (Atskiros išmokos už cukrų) 05 03 01 04 (Atskira išmoka už vaisius ir daržoves) 05 03 01 05 (Specialioji parama (68 straipsnis) – Atsietoji tiesioginė pagalba) 05 03 01 06 (Atskira išmoka už minkštuosius vaisius) 05 03 01 07 (Perskirstymo išmoka) 05 03 02 06 (Priemokos už karves žindenes) 05 03 02 07 (Papildomos nacionalinės priemokos už karves žindenes) 05 03 02 13 (Priemokos už avis ir ožkas) 05 03 02 14 (Papildomos priemokos už avis ir ožkas) 05 03 02 28 (Pagalba už šilkaverpius) 05 03 02 40 (Pagalba už plotą: medvilnė) 05 03 02 44 (Specialioji parama (68 straipsnis) – Susietoji tiesioginė pagalba) 05 03 02 50 (POSEI – Europos Sąjungos paramos programos) 05 03 02 52 (POSEI – Egėjo salos) || 332,8 56,4 3,1 0,1 5,9 0,1 p. m. 10,5 0,6 0,2 0,1 0,0 3,0 15,5 4,7 0,0 Iš viso 433,0 Finansinės drausmės vertei apskaičiuoti naudojamas 2015 m. EŽŪGF išlaidoms skirtas grynasis likutis sudaro 44 190 mln. EUR. Ji buvo apskaičiuota remiantis nustatyta 2 išlaidų kategorijos su rinka susijusių išlaidų finansavimo ir tiesioginių išmokų tarpine metine viršutine riba pagal Tarybos reglamentą (ES, Euratomas) Nr. 1311/2013, atsižvelgus į finansinius pervedimus tarp EŽŪGF ir EŽŪFKP pagal Reglamento (EB) Nr. 73/2009 136b straipsnį bei Reglamento (ES) Nr. 1307/2013 66 straipsnį ir į valstybių narių pranešimus pagal Reglamento (EB) Nr. 73/2009 136a straipsnį. Siūlomas reglamentas daro poveikį biudžetui, nes pirmieji tiesioginių išmokų biudžeto asignavimų įverčiai (prieš svarstant galimybę taikyti finansinės drausmės mechanizmą) sumažinti pirmiau nurodytomis sumomis, pritaikius šiuo reglamento projektu siūlomą koregavimo koeficientą. Todėl 05 03 skyriui „Tiesioginė pagalba“ prašomais asignavimais, kuriuos numatyta įtraukti į 2015 m. biudžeto projektą, nurodytais šios finansinės pažymos 1 dalyje visiems biudžeto punktams, kuriems taikomas finansinės drausmės mechanizmas, užtikrinama, kad būtų sukaupta žemės ūkio sektoriaus krizių rezervo suma. [1] OL L 347, 2013 12 20, p. 549. [2] OL L 30, 2009 1 31, p. 16. [3] OL L 347, 2013 12 20, p. 884. [4] Reglamento (EB) Nr. 73/2009 136a ir 136b straipsniai ir Reglamento (ES) Nr. 1307/2013 66 straipsnis. [5] OL L 347, 2013 12 20, p. 608. [6] OL C, , p. . [7] OL C, , p. . [8] 2013 m. gruodžio 17 d. Europos Parlamento ir Tarybos reglamentas (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (OL L 347, 2013 12 20, p. 549). [9] 2013 m. gruodžio 2 d. Tarybos reglamentas (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (OL L 347, 2013 12 20, p. 884). [10] 2009 m. sausio 19 d. Tarybos reglamentas (EB) Nr. 73/2009, nustatantis bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantis tam tikras paramos schemas ūkininkams (OL L 30, 2009 1 31, p. 16). [11] 2013 m. gruodžio 17 d. Europos Parlamento ir Tarybos reglamentas (ES) Nr. 1307/2013, kuriuo nustatomos pagal bendros žemės ūkio politikos paramos sistemas ūkininkams skiriamų tiesioginių išmokų taisyklės ir panaikinami Tarybos reglamentas (EB) Nr. 637/2008 ir Tarybos reglamentas (EB) Nr. 73/2009 (OL L 347, 2013 12 20, p. 608).